{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje u vezi nacrta Pravilnika o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"INTERKAPITAL vrijednosni papiri  d.o.o.","PRAVILNIK O IZMJENAMA I DOPUNAMA PRAVILNIKA O,\nČlanak 3.","Komentar na izmjenu članka 5. stavak 1. \n\nPod rednim brojem 19. uvodi se naknada i pristojba za odobrenje ulaganja do 100% neto imovine UCITS fonda u prenosive vrijednosne papire i instrumente tržišta novca čiji je izdavatelj ili za koje jamči Republika Hrvatska, druga država članica, treća država, jedinice lokalne i područne (regionalne) samouprave tih država ili javno međunarodno tijelo kojemu pripadaju jedna ili više država članica.\n\nPredlaže se za krovne fondove uvesti uvećanje naknade za odobrenje takvog ulaganja za svaki drugi i slijedeći pod-fond kao što je to predviđeno i za postupak odobrenja za osnivanje i upravljanje UCITS fondom (redni broj 18.) te postupanja po obavijesti DZU u slučaju namjere trgovanja udjelima UCITS fonda u drugoj državi članici i trećoj državi (redi broj 13. i 14.).\n\nUjedno, predlaže se za krovne fondove koji se sastoje od pod-fondova kojim je takvo ulaganje već odobreno predvidjeti da se uvećanje naknade primjenjuje za svaki novi odnosno slijedeći pod-fond (odnosno da se ne plaća inicijalna naknada predviđena za fond).","Djelomično prihvaćen","Hrvatska agencija za nadzor financijskih usluga uzela je u obzir zaprimljeni komentar koji je djelomično prihvaćen. Slijedom navedenog, naknada koja se plaća po osnovi izdavanja odobrenja za ulaganje do 100% neto imovine UCITS fonda u prenosive vrijednosne papire i instrumente tržišta novca čiji je izdavatelj ili za koje jamči Republika Hrvatska, druga država članica, treća država, jedinice lokalne i područne samouprave tih država ili javno međunarodno tijelo kojemu pripadaju jedna ili više država članica se smanjuje s 5.000,00 kn na 2.500,00 kn i plaća se po fondu odnosno pod-fondu za koji se traži predmetno odobrenje."]